జగదాంబ దేవి జాతర - పరిమండల్ తాండ

**జగదాంబ దేవి జాతర **
తెలంగాణరాష్ట్రం, నిర్మల్  జిల్లా,మామడ  మండలంలోని జగదాంబ దేవి తాండ పరిమండల్లో  కొలువైన లంబాడీ గిరిజన ఆరాధ్య దేవత జగదాంబ దేవి పేరిట మాఘమాసంలో 
మూడు రోజుల పాటు జాతర  ఘనంగా నిర్వహిస్తుంటారు.

thumb|జగదాంబదేవి తాండ, పరిమండల్,మామడ  నిర్మల్ జిల్లా.

## స్థల పురాణం
నిర్మల్ జిల్లా మామడ మండలానికి 12 కిలోమీటర్ల దూరంలో  ఉన్న   మాతా జగదాంబ దేవి ఆలయం పురాతన హిందూ దేవాలయం. పూర్వం ఈ పరిమండల్  తాండకు చెందిన పెద్ద మనిషి రూప్లానాయక్  హటాత్తుగా మరణించాడట. మృతుని   సోదరి కేస్లీ బాయి సోదరుడు  మరణం పట్ల ఆందోళనలు చెంది  భోరున విలపించి ఒకే సారి స్పృహ తప్పి పడిపోయిందిట.అదే సమయంలో ఆమె కళ్ళ ముందు మెరుపులా ఊహించని అద్భుత దృశ్యం చోటుచేసుకుందట. ఒకే సారి జగదాంబ దేవి ప్రత్యేక్షమై నేను మీ సోదరుని జీవం పోస్తాను. కానీ నేను చెప్పిన చోట వెళ్లి ఒక గుడి కట్టించి అందులో నన్ను ప్రతిష్టించి పూజలు చేయడం ప్రారంభించండి అని చెప్పి మాయమై పోయిందట.కళ్ళు తెరిచి చూసే సరికి సోదరుడు రుప్లా తన కళ్లు ముందు  నిలబడి ఉండటంను చూసి తనకు జరిగిన విషయాన్ని తాండా వాసులకు చెప్పిందట. దాంతో  అప్పటి సమయం లోనే అమ్మవారి 5 తులాల బంగారు విగ్రహాన్ని చేయించింది కేస్లీమాత
అప్పటి నుండి రూప్లా నాయక్ జగదాంబ భక్తుడుగా మారి అమ్మా వారి సేవలో నిమగ్నమయి దేవత యొక్క చిన్న  గుడిని కట్టించాడనీ చెబుతారు. తరువాతి కాలంలో రూప్లా నాయక్ మనవడు చౌహాన్ సెల్ సింగ్ మహారాజ్ గారు పూజలు నిర్వహించి బంజారా సమాజంలో మార్పు కోసం ప్రయత్నిస్తూ 03 నవంబర్ మాసం 2024 లో స్వర్గీయస్తులయ్యారు. ప్రస్తుతం చౌహాన్ వసంతరావు అమ్మ వారి ఆలయ పూజారిగా పూజలు నిర్వహిస్తున్నారు.

## బోగ్ భండార్ పూజ
ఓ వైపు ఆధ్యాత్మికతా , మరోవైపు ప్రకృతి రమణీయతా కనిపించే ఈ ఆలయంలో జగదాంబ దేవిని దర్శించుకుంటే  దేవతలు కరుణించి వరాలను కురిపిస్తుందనీ అంటారు.  ఆలయానికి వచ్చే భక్తులు ముందుగా సమీపంలో ఉన్న నీళ్ళ ట్యాంక్ వద్ద కాళ్ళు చేతులు కడుక్కుని ఆ తర్వాత ఆలయానికి చేరుకుంటారు.శ్రీ సంత్ సేవాలాల్ మహరాజ్ తో పాటు కొలువైన అమ్మవారు ఇక్కడ ప్రత్యేక పూజలు, అమ్మవారికి అభిషేకం, విశేష అలంకరణ , పూజ, హారతి మాఘశుద్ధ పంచమిన అమ్మెరు అందుకోవడం విశేషం.శ్రీ రామనవమి, మాఘశుద్ధ పంచమిన, దసరా సమయంలో నిర్వహించే మహాభోగ్ భండార్ కార్యక్రమాలలో పాల్గొనేందుకు భక్తులు సదురు ప్రాంతం నుంచి ఆలయానికి చేరుకుంటారు.

## విశేషం
అమ్మవారిని భక్తి శ్రద్ధలతో పూజిస్తే వ్యాపార, ఉద్యోగంలో అభివృద్ధి కలుగుతుంది. ఐశ్వర్యం లభిస్తుందని భక్తుల విశ్వాసం.
ప్రత్యేకత
 దేవాలయం భారతదేశంలోని ఒక ప్రత్యేక ఆచార సంప్రదాయాలకు ప్రసిద్ధి చెందింది. ఈ ఆలయంలో జరిగే పూజలు, నైవేద్యాలు మరియు ప్రసాద పంపిణీ విధానం స్థానిక సమాజపు విశ్వాసాలను ప్రతిబింబిస్తాయి.

ప్రసాద పంపిణీ

ఆలయంలో కొట్టబడిన కొబ్బరికాయలు, బలి చేసిన పదార్థాలు మరియు ప్రసాదం మొత్తాన్ని గ్రామం లోపలే పంచి తినడం అనేది ఒక ముఖ్యమైన ఆచారం. వీటిని గ్రామం బయటకు తీసుకెళ్లడం అనుమతించబడదు. ఈ సంప్రదాయం స్థానిక సమాజ ఏకత్వాన్ని, పంచుకునే భావనను సూచిస్తుంది.

బంగారు ఆభరణాల నిషేధం

ఈ దేవాలయానికి సంబంధించిన మరో ప్రత్యేక ఆచారం రూప్లా నాయక్ వారి చౌహాన్ పరివారం లో కనిపిస్తుంది. కేశ్లి మాత జగదంబ దేవి విగ్రహాన్ని బంగారుతో తయారు చేయించినప్పుడు, అమె ఒక మొక్కు చేశారు. ఆ మొక్కు ప్రకారం విగ్రహం బంగారుతో ఉండడం వలన, ఆ కుటుంబానికి చెందిన ఆడ మగ ఎవరూ కూడా బంగారు ఆభరణాలు ధరించకూడదనే నిబంధన ఏర్పడింది. ఈ ఆచారం నేటికీ కొనసాగుతూనే ఉంది.

ప్రాముఖ్యత

ఈ ఆచారాలు భక్తులలో సమానత్వం, వినమ్రత మరియు భక్తిశ్రద్ధను పెంపొందించడమే కాకుండా, తరతరాలుగా ఒక సామూహిక గుర్తింపుగా నిలుస్తున్నాయి.


## జాతర
పరిమండల్ జగదాంబ దేవి తాండలో 
కొలువుదీరిన మాతా జగదాంబా ఆలయంలో వసంత పంచమి‌ జాతరా ఉత్సవాలు ఘనంగా నిర్వహిస్తారు.ఈ జాతరా ప్రతి సంవత్సరం మాఘమాసంలో  మూడు రోజుల పాటు  జరుగుతుంది.ఈ జాతర  జగదాంబ దేవి ఆలయం కమిటీ ఆధ్వర్యంలో నిర్వహిస్తారు. భక్తులకు ఎలాంటి ఇబ్బందులూ కలగకుండా ఆలయ కమిటీ ఆధ్వర్యంలో ప్రత్యేక ఏర్పాట్లు చేస్తారు.ఈ జాతరకు నిర్మల్జిల్లా నుంచే కాకుండా ఆదిలాబాద్, మంచిర్యాల, ఆసిఫాబాద్ ,నిజామాబాద్ జిల్లా నుంచి వేలకొలది భక్తులు తరలి వస్తారు. జాతరలో   భక్తులు,వారి కుటుంబీకులతో  కోరిన కోర్కెలు నెరవేర్చిన తల్లి జగదాంబ దేవికి  జంతువులు బలి ఇచ్చి మొక్కులు చెల్లించుకుంటారు. జాతరలో   తినుబండారాలు, చిన్న పిల్లల ఆటవస్తువులు, బంజారా ప్రజల వస్త్రాలు, ఆభరణాలు, వారి దేవి దేవతల చిత్ర పటాలు, సరసమైన ధరలకు లభిస్తుంది.లంబాడీ గిరిజనులే కాకుండా గిరిజనేతరులు కూడా ఈ జాతరకు 
అధిక సంఖ్యలో హాజరవుతారు.

## ఎలా చేరుకోవచ్చు
ఆ ఆలయం నిర్మల్ జిల్లా మామడ మండలంలోని జగదాంబ దేవి తాండ పరిమండల్లో ఉంది.‌ నిర్మల్ వరకు బస్సులో   వచ్చి అచటి నుండి 25 దూరంలో ఆలయాన్ని చేరుకునేందుకు మళ్ళీ పల్లె వెలుగు  బస్సులు, ప్రైవేటు వాహనాలు  అందుబాటులో ఉంటాయి. నిర్మల్ నుంచి మరియు  మామడ 12 కి.మీ దూరంలో ఉంటుంది.

## మూలాలు

వర్గం: దేవాలయాలు
వర్గం: తెలంగాణ పుణ్యక్షేత్రాలు
వర్గం:హిందూ దేవాలయాలు
వర్గం:తెలంగాణ జాతరలు
వర్గం:లంబాడీల దేవతలు
వర్గం:హిందూమత మూసలు  
వర్గం:హిందువుల పండుగలు
వర్గం: పండుగలు
వర్గం:తెలుగు పండుగలు
వర్గం:తెలంగాణ పండుగలు
వర్గం:నిర్మల్ జిల్లా దేవాలయాలు